open-index/open-wikipedia-markdown huggingface dataset:
Ουαμέρου

Οι **Μέρου** ή **ουαΜέρου** *(Mmeru - waMeru)*, επίσης γνωστοί και ως **Ρουά** *(Rwa)*, είναι μια Τσάγκα *(Chaga)* -ομιλούσα εθνοτική και γλωσσική ομάδα ιθαγενών, στις πλαγιές του Όρους Μέρου *(Mount Meru)*, στην Περιφέρεια Αρούσα *(Arusha Region)* της Τανζανίας.

Οι Μέρου *(Mmeru)*, μοιράζονται την ίδια ονομασία με τους Μέρου *(Meru)* της Κένυας, αλλά είναι εντελώς διαφορετικές εθνοτικές ομάδες, η καθεμία, με τη δική της μοναδική ιστορία και ταυτότητα.

Οι ουαΜέρου *(waMeru)*, θεωρούνται ότι έχουν φτάσει στις πλαγιές του μεγάλου βουνού πριν από 300 περίπου χρόνια, προερχόμενοι από τα Ουσαμπάρα Όρη *(Usambara Mountains)* στην Περιφέρεια Τάνγκα *(Tanga Region)*. Μετά την άφιξή των στις νοτιοανατολικές πλαγιές του Όρους Μέρου *(Mount Meru)*, συναντήθηκαν με την ομάδα κυνηγών-συλλεκτών που ονομαζόταν Κονίνγκο *(Koningo)*, τους οποίους και απορρόφησαν εντός της κοινωνίας των Μέρου *(Mmeru)*.

Οι ουαΜέρου *(waMeru)*, είναι γνωστοί για τις εντατικές γεωργικές πρακτικές τους.

Σήμερα, πολλοί απόγονοι των Μέρου *(Mmeru)*, εξακολουθούν να ζουν στην πατρίδα τους και το Όρος Μέρου *(Mount Meru)* καθώς και η Περιοχή Αρουμέρου *(Arumeru District)*, έχουν ονομαστεί προς τιμήν τους.

## Συλλαβισμός - προφορά
Η ονομασία *Mmeru*, συλλαβίζεται ως εξής: *M<sup>u</sup>-me-ru* (Μου-μέ-ρου) και πρακτικά προφέρεται ως *Mè-ru* (Μέ-ρου).

## Ονοματοδοσία των νηπίων
Η ονοματοδοσία των νηπίων ακολουθεί το παρακάτω σχέδιο: το πρώτο αγόρι που θα γεννηθεί, θα λάβει το όνομα του πατέρα, από τον πατέρα, το πρώτο κορίτσι θα λάβει το όνομα της μητέρας, από τον πατέρα. Το δεύτερο αγόρι που θα γεννηθεί, θα λάβει το όνομα του πατέρα, από την μητέρα, το δεύτερο κορίτσι θα λάβει το όνομα της μητέρας, από την μητέρα κ.ο.κ. προχωρώντας από τους γονείς, στα αδέλφια και τις αδελφές. Αν όμως ο παππούς, η γιαγιά, ο θείος ή η θεία είναι εν ζωή, θεωρείται ασέβεια -σύμφωνα με την παράδοση- το παιδί να χρησιμοποιεί το όνομα του ζώντος συγγενούς, οπότε και αποκαλείται προσωρινά, με κάποιο "παρατσούκλι" (για όσο χρόνο θα ευρίσκεται εν ζωή ο/η πρόγονός του/της).

## Δείτε επίσης
* Κονίνγκο

## Σημειώσεις

;Παραπομπές σημειώσεων


## Παραπομπές


Κατηγορία:Εθνοτικές ομάδες στην Τανζανία
Κατηγορία:Αυτόχθονες κάτοικοι στην Ανατολική Αφρική
Κατηγορία:Αυτόχθονες κάτοικοι της Περιφέρειας Αρούσα
Αμπρόσιους Μπρίγκελ

Ο **Αμπρόσιους Μπρίγκελ** (φλαμανδικά: **Ambrosius Brueghel** ή **Ambrose Brueghel**. Αμβέρσα, βαπτ. 10 Αυγούστου 1617 - 9 Φεβρουαρίου 1675) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν στην απεικόνιση τοπίων.

## Βίος και έργο
Ο αδελφός του και οι ανεψιοί του ειδικεύονταν στην απεικόνιση ανθέων, ενώ κάποιοι πίνακες αυτού του τύπου έχουν αποδοθεί σε αυτόν. Ήταν γιος του Γιαν Μπρίγκελ του πρεσβύτερου και της Καταρίνα φαν Μαρίενμπουρχ, ενώ το έργο του είναι παρόμοιο με αυτό του μεγαλύτερου ετεροθαλούς αδελφού του Γιαν Μπρίγκελ του νεότερου και του γιου του Γιαν Μπρίγκελ Άμπραχαμ Μπρίγκελ. Έγινε μέλος στη Συντεχνία του Αγίου Λουκά της Αμβέρσας το 1645. Το 1649 νυμφεύτηκε την Άννα Κλάρα φαν Τριστ. Έγινε "διάκονος" της Συντεχνίας κατά τα έτη 1653, 1665, 1671 και 1673.

Έγινε γνωστός για τα τοπία του, αν και πίνακες με νεκρές φύσεις, που του είχαν αποδοθεί παλαιότερα, αργότερα αποδόθηκαν σε άλλους ειδικευμένους ζωγράφους της οικογένειας Μπρίγκελ ή σε πρωιμότερους ζωγράφους του είδους, που υπέγραφαν με μονογράμματα, τα οποία μπορούν να διαβαστούν ως "ΑΒ", όπως οι Αμπρόσιους Μπόσχερτ και Οσίας Μπέερτ.

Δραστηριοποιήθηκε κατά κύριο λόγο στην Αμβέρσα και πραγματοποίησε ταξίδι στο Παρίσι το 1650.

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
* Hans J. Van Miegroet, "Ambrose Breughel," *Grove Art Online*. Oxford University Press, [accessed 15 November 2007].
* Hans Vlieghe (1998). *[http://books.google.com/books?id=AS_NXFoY0M4C&printsec=frontcover&source=gbs_ge_summary_r&cad=0#v=onepage&q&f=false Flemish Art and Architecture, 1585-1700]*. Pelican History of Art. New Haven: Yale University Press. ISBN 0-300-07038-1

## Εξωτερικοί σύνδεσμοι
*

Κατηγορία:Φλαμανδοί ζωγράφοι
Κατηγορία:Ζωγράφοι του Μπαρόκ
Ένωση Σωματείων Πετοσφαίρισης Δυτικής Ελλάδας

Η **Ένωση Σωματείων Πετοσφαίρισης Δυτικής Ελλάδας** (**Ε.Σ.ΠΕ.Δ.Ε.**) αποτελεί μια από τις τοπικές ενώσεις πετοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Πετοσφαίρισης.Ιδρύθηκε το 2003 με την επωνυμία «Γ΄ Διοικητική Περιφέρεια Ε.Ο.ΠΕ. – Ένωση Σωματείων Πετοσφαίρισης Δυτικής Ελλάδας». Η έδρα της βρίσκεται στο Πανηπειρωτικό στάδιο στην Ανατολή Ιωαννίνων. Στην δικαιοδοσία της ανήκουν τα πετοσφαιρικά σωματεία των νομών Ιωαννίνων, Άρτας, Πρέβεζας, Θεσπρωτίας, Αιτωλοακαρνανίας και τα νησιά του Ιονίου Κέρκυρα και Λευκάδα.

## Διοργανώσεις

### Πρωταθλήματα
Η Ένωση διοργανώνει τα παρακάτω πρωταθλήματα
* Ανδρών
* Γυναικών
Τα πρωταθλήματα,όπως και των υπόλοιπων ενώσεων,υπολογίζονται σαν η Β εθνική ή περιφερειακό στην πυραμίδα των πρωταθλημάτων που διοργανώνει η ΕΟΠΕ από την σεζόν 2012-13.Αυτό ισχύει τόσο για τους άνδρες όσο και για τις γυναίκες.Από την περίοδο 2017-18 υπάρχει και δεύτερη τοπική κατηγορία στο πρωτάθλημα γυναικών.Από την περίοδο 2016-17 η πρωταθλήτρια ομάδα στις γυναίκες πρέπει να δώσει αγώνα μπαράζ για να κερδίσει την άνοδο στην παραπάνω κατηγορία.Από την περίοδο 2017-18 οι πρωταθλήτριες ομάδες,ανδρών και γυναικών,πρέπει να δίνουν αγώνες μπαράζ για να ανέβουν στην παραπάνω κατηγορία.

Πριν το 2003 οι ομάδες συμμετείχαν στο στο Περιφερειακό Πρωτάθλημα Δυτικής Ελλάδος.

### Κύπελλο
Η ένωση διοργάνωνε την πρώτη φάση του κυπέλλου Ελλάδος πετοσφαίρισης ανδρών και γυναικών,όπως γινόταν και με τις υπόλοιπες ενώσεις από την περίοδο 2012-13.Η συγκεκριμένη διοργάνωση έγινε μέχρι την περίοδο 2016-17.

### Υποδομές
Στα πρωταθλήματα υποδομών διοργανώνει πρωταθλήματα Εφήβων, Παίδων, Παμπαίδων, Νεανίδων, Κορασίδων, Παγκορασίδων.Οι νικήτριες ομάδες συμμετέχουν στα τελικά των αντίστοιχων ηλικιακών ομάδων.

### ΤΕ Δυτικής Ελλάδος
Πριν την ιδρυση της Ενωσης υπήρχαν οι τοπικές επιτροπές.

;Τοπική Επιτροπή Ηπείρου

;Τοπική Επιτροπή Στερεάς Ελλάδας

## Πρωταθλήματα

### Κάτοχοι τίτλων

### Υποδομών

## Κύπελλο ΕΣΠΕΔΕ
### Κυπελλούχοι

### Τελικοί
**Ανδρών**

**Γυναικών**

## Πηγές


## Εξωτερικοί σύνδεσμοι
*ΕΣΠΕΔΕ, επίσημη σελίδα facebook
*ΕΣΠΕΔΕ, επίσημη σελίδα instagram
*ΕΣΠΕΔΕ, επίσημο μπλογκ
*volleynews1.gr
*artavolley.webnode.gr
*volleynews.gr

Κατηγορία:Ένωση Σωματείων Πετοσφαίρισης Δυτικής Ελλάδας
Τζορτζ Μπαρνς (κινηματογραφιστής)

O **Τζορτζ Σ. Μπαρνς**, A.S.C. (αγγλ. *George S. Barnes*, 26 Οκτωβρίου 1892 – 30 Μαΐου 1953) ήταν Αμερικανός κινηματογραφιστής, του οποίου η καριέρα ξεκίνησε με τον βουβό κινηματογράφο και διήρκεσε έως τις αρχές του 1950. Κατά τη διάρκεια της σταδιοδρομίας του, έχει υπάρξει 8 φορές υποψήφιος για Όσκαρ Καλύτερης Φωτογραφίας, κερδίζοντας το όμως μία φορά, για τη δουλειά του στην ταινία του Άλφρεντ Χίτσκοκ *[[Ρεβέκκα (ταινία, 1940)|Ρεβέκκα]]* (1940). Απεβίωσε σε ηλικία 60 ετών στο Λος Άντζελες, έχοντας αφήσει το στίγμα του σε 142 ταινίες.

## Παραπομπές


## Εξωτερικοί σύνδεσμοι
* 
* George Barnes at Find-A-Grave

Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Χαλ Σ. Κερν

Ο **Χαλ Σ. Κερν** (αγγλικά: *Hal C. Kern*, 14 Ιουλίου 1894 - 24 Φεβρουαρίου 1985) ήταν Αμερικανός μοντέρ. Ο Κερν έχει υπάρξει τρεις φορές υποψήφιος για Όσκαρ Καλύτερου Μοντάζ, καταφέρνοντας να το κερδίσει μία φορά, με τη δουλειά του στο έργο *[[Όσα παίρνει ο άνεμος (ταινία)|Όσα παίρνει ο άνεμος]]* (1939). Οι άλλες δύο φορές ήταν με την ταινία *[[Ρεβέκκα (ταινία, 1940)|Ρεβέκκα]]* (1940) και με το *[[Απ' όταν έφυγες]]* (1944). Είναι αδελφός, του επίσης, βραβευμένου με Όσκαρ, μοντέρ, Ρόμπερτ Τζ. Κερν.

Η καριέρα του ξεκίνησε το 1915, κάνοντας μοντάζ σε ταινίες μικρού μήκους. Την ίδια δεκαετία, είχε ένα ατύχημα, όταν καθώς έκανε το μοντάζ της ταινίας *[[Civilization (ταινία)|Civilization]]* (1916), έπιασε φωτιά το στούντιο και καταστράφηκε ολοσχερώς. Έτσι αναγκάστηκε να μετακομίσει στη Κάλβερ Σίτι, όπου εκεί ξεκίνησε να εργάζεται για τον Τζόζεφ Μ. Σκενκ. Μετά τον καιρό απέκτησε φήμη, ως ένας ανερχόμενος μοντέρ, κι έτσι έπιασε δουλειά στην MGM, όπου και πέρασε όλη του την καριέρα.

## Παραπομπές


## Παραπομπές
*Χαλ Σ. Κερν στο IMDB
*Χαλ Σ. Κερν στο Findagrave.com

Κατηγορία:Αμερικανοί μοντέρ
Κατηγορία:Βραβευμένοι με Όσκαρ Καλύτερου Μοντάζ
Memento

Το ***Memento*** είναι αμερικανική νεο-νουάρ ταινία του 2000, σε σκηνοθεσία και σενάριο του Κρίστοφερ Νόλαν. Βασίζεται στο *Memento Mori* του Τζόναθαν Νόλαν, αδερφού του σκηνοθέτη.

Η ταινία έλαβε υποψηφιότητα για Όσκαρ Καλύτερου Πρωτότυπου Σεναρίου και μοντάζ στα 74α Βραβεία Όσκαρ.
## Πλοκή
Η ιστορία εξελίσσεται αντίστροφα: η ταινία ξεκινά από το τέλος και καταλήγει στην αρχή.

Με τη σωστή χρονική σειρά, η ιστορία πάει ως εξής: ο Λέοναρντ Σέλμπι πάσχει από μια ιδιάζουσα μορφή αμνησίας. Δεν μπορεί να θυμηθεί τα πρόσφατα γεγονότα μετά από την επίθεση που δέχτηκε η γυναίκα του και για να θυμάται πράγματα έχει τατουάζ στο σώμα του και σημειώσεις σε χαρτάκια. Ο άντρας που ψάχνει να σκοτώσει έχει τα αρχικά Τζον Γκ. Μια μέρα, σκοτώνει σε μια αποθήκη τον Τζίμυ Γκραντζ, έναν έμπορο ναρκωτικών, νομίζοντας πως αυτός διέπραξε το έγκλημα. Ο αστυνόμος Τέντι φτάνει στον τόπο του εγκλήματος και του λέει πως αυτός που σκότωσε δεν επιτέθηκε στη γυναίκα του, πως ο εγκληματίας είναι ήδη νεκρός και πως ο Τέντι πλέον τον χρησιμοποιεί εκμεταλλευόμενος την κατάστασή του. Τότε ο Λέοναρντ εξοργίζεται και σημειώνει στη φωτογραφία του Τέντι που έχει για να τον θυμάται, να μην πιστεύει τα ψέματά του. Φεύγει από την αποθήκη με το αμάξι, τα λεφτά και τα ρούχα του Τζίμυ και πηγαίνει να χτυπήσει ένα τατουάζ με τον αριθμό της πινακίδας του αμαξιού του Τέντι. Κατόπιν, πηγαίνει στο μαγαζί που δουλεύει η γυναίκα του Τζίμυ, η Νάταλι, επειδή βρήκε στο σακάκι του ένα χαρτί που λέει που βρίσκεται το μαγαζί της.

Όταν φτάνει εκεί, η Νάταλι καταλαβαίνει τι συμβαίνει και του ζητά να σκοτώσει τον Ντοντ με αντάλλαγμα να βρει σε ποιον ανήκει ο αριθμός πινακίδας που σημείωσε ο Λέοναρντ. Ο Λέοναρντ κυνηγά τον Ντοντ, όμως δεν τον σκοτώνει. Η πινακίδα ανήκει στον Τζον Έντουαρντ Γκάμελ (Τζον Γκ.), που είναι το πραγματικό όνομα του Τέντι. Ο Λέοναρντ τότε πείθεται πως ο Τέντυ είναι αυτός που επιτέθηκε στη γυναίκα του, τον οδηγεί στην ίδια αποθήκη και τον σκοτώνει.

## Ηθοποιοί και χαρακτήρες

## Παραπομπές


## Εξωτερικοί σύνδεσμοι
*Επίσημη ιστοσελίδα 
* 

Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Αμνησία σε ταινίες
Κατηγορία:Ταινίες σε σκηνοθεσία Κρίστοφερ Νόλαν
Κατηγορία:Ταινίες του 2000
Κατηγορία:Αμερικανικές ταινίες μυστηρίου
Κατηγορία:Ταινίες που αφορούν την εκδίκηση
Κατηγορία:Νεο-νουάρ ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες παραγωγής Summit Entertainment
Κατηγορία:Ταινίες γυρισμένες στο Λος Άντζελες
Κατηγορία:Σπονδυλωτές ταινίες
Κατηγορία:Ταινίες με θέμα την αναπηρία
Κατηγορία:Ταινίες σε σενάριο Κρίστοφερ Νόλαν
Σουσάνα Ντίαθ

Η **Σουσάνα Ντίαθ Πατσέκο** (Susana Díaz Pacheco) είναι Ισπανίδα πολιτικός μέλος του Ισπανικού Σοσιαλιστικού Εργατικού Κόμματος και τέως πρόεδρος της Ανδαλουσίας μεταξύ 2013 και 2019.

## Πορεία στην πολιτική
Εντάχθηκε στην ηλικία των δεκαεπτά στη νεολαία του Σοσιαλιστικού Κόμματος. Σπούδασε Νομική στο Πανεπιστήμιο της Σεβίλλης (από το οποίο αποφοίτησε δέκα χρόνια αργότερα). Υπήρξε δημοτική σύμβουλος στο δημαρχείο της Σεβίλλης το 1999, βουλευτής στο Ισπανικό Κοινοβούλιο μεταξύ 2004 και 2008, γερουσιαστής μεταξύ 2011 και 2012 και συνεργάτης του τέως Ανδαλουσιανού προέδρου Χοσέ Αντόνιο Γκρινιάν. Τον Σεπτέμβριο του 2013 εκλέχθηκε πρόεδρος της Ανδαλουσίας με την υποστήριξη της Ενωμένης Αριστεράς και τον Νοέμβριο του ίδιου έτους γενικός γραμματέας του Σοσιαλιστικού Κόμματος της Ανδαλουσίας. Επανεκλέχθηκε πρόεδρος της Ανδαλουσίας στις περιφερειακές εκλογές του 2015, με την υποστήριξη αυτή τη φορά του Κόμματος των Πολιτών. Έχει κατηγορηθεί από τους τέως συνεργάτες της ότι υιοθετεί και εκφράζει θέσεις του ισπανικού εθνικισμού και ότι κυβερνάει απολυταρχικά.

Θεωρείται μία από τις ισχυρότερες προσωπικότητες του κόμματος σε εθνικό επίπεδο. Τον Σεπτέμβριο του 2016 πρωταγωνίστησε την αντιπολίτευση εναντίον του γενικού γραμματέα Πέδρο Σάντσεθ μετά τα απογοητευτικά αποτελέσματα του κόμματος στις εθνικές και περιφερειακές εκλογές υπό την καθοδήγησή του, που είχε ως αποτέλεσμα την παραίτηση του τελευταίου.

Στις εσωκομματικές εκλογές της 22ης Μαΐου 2017 ηττήθηκε από τον Σάντσεθ, λαμβάνοντας το 40% των ψήφων έναντι του 50% του νυν γενικού γραμματέα και 10% του Πάτσι Λόπεθ.

Μετά τις περιφερειακές εκλογές της Ανδαλουσίας τον Δεκέμβριο του 2018, το Σοσιαλιστικό Κόμμα απέτυχε να λάβει ικανοποιητικό αριθμό εδρών (έλαβε 33 έδρες έναντι 47 της προηγούμενης εκλογικής αναμέτρησης) παρότι αναδείχθηκε πρώτο κόμμα. Ως αποτέλεσμα, νέος πρόεδρος της περιφέρειας ψηφίστηκε από το ανδαλουσιανικό κοινοβούλιο με τις ψήφους του φιλελεύθερου Πολίτες και του ακροδεξιού Vox ο Χουαν Μανουέλ Μορένο, μέλος του Λαϊκού Κόμματος.

## Παραπομπές


Κατηγορία:Ισπανικό Σοσιαλιστικό Εργατικό Κόμμα
Κατηγορία:Πρόεδροι της Ανδαλουσίας
Κατηγορία:Ισπανοί πολιτικοί
Κρανίο με αναμμένο τσιγάρο

Το **Κρανίο με αναμμένο τσιγάρο** (ολλανδικά: (Schedel met een brandende sigaret) είναι ένα πρώιμο έργο του Βίνσεντ βαν Γκογκ. Η μικρή και χωρίς ημερομηνία ελαιογραφία που απεικονίζει έναν σκελετό με ένα τσιγάρο είναι μέρος της μόνιμης συλλογής του Μουσείου Βαν Γκογκ στο Άμστερνταμ. Ήταν πιθανότατα ζωγραφισμένο το χειμώνα του 1885-1886 ως ένα χιουμοριστικό σχόλιο για τις συντηρητικές ακαδημαϊκές πρακτικές  – πριν από τη μελέτη ζωντανών ανθρώπινων μοντέλων, η ακαδημαϊκή ρουτίνα περιλάμβανε μελέτες σκελετών, για να αναπτύξουν οι φοιτητές κατανόηση της ανθρώπινης ανατομίας - μια υπόθεση που βασίζεται στο γεγονός ότι ο Βαν Γκογκ που ήταν στην Αμβέρσα εκείνη τη στιγμή, παρακολούθησε μαθήματα στη Βασιλική Ακαδημία Καλών Τεχνών, μαθήματα που αργότερα είπε ότι ήταν βαρετά και δεν τον δίδαξαν τίποτα.

Ο Βαν Γκογκ χρησιμοποιεί σκελετούς και σε άλλη εργασία του από την περίοδο της Αμβέρσας, ένα σκίτσο του με τίτλο «Κρεμασμένος σκελετός και γάτα». Την περίοδο 1887-1888,  ο Βαν Γκογκ ζωγράφισε δύο πίνακες με κρανία, τα μόνα άλλα έργα του (εκτός από ένα σχέδιο από την ίδια περίοδο) που έχουν κρανία ως μοτίβο.

Το έργο έχει διαστάσεις 32 επί 24,5 εκατοστά (12,6 × 9,6 in). Θεωρείται vanitas ή memento mori, σε μια εποχή που η κατάσταση της uγείας του Βαν Γκογκ ήταν κακή. Μπορεί να επηρεάστηκε από τα έργα του Ολλανδού καλλιτέχνη του 17ου αιώνα Χέρκουλες Σέγκερς ή του Φελισιέν Ροπς, ενός Βέλγου σύγχρονου καλλιτέχνη του Βαν Γκογκ. Αν και συχνά εκλαμβάνεται ως κριτική σχετικά με το κάπνισμα, ο ίδιος ο Βαν Γκογκ ήταν δεινός καπνιστής και συνέχισε να καπνίζει μέχρι το θάνατό του το 1890.

Το 2008 ο πίνακας χρησιμοποιήθηκε από τον γραφίστα *Chip Kidd* για την πρώτη έκδοση του εξώφυλλου για το βιβλίο Όταν τυλίγεστε στις φλόγες, μια συλλογή δοκιμίων που γράφτηκε από τον Ντέιβιντ Σεντάρις. Ο Σεντάρις λέγεται ότι ήταν «γοητευμένος με τον πίνακα», αφού τον είδε ότι σε μια καρτ ποστάλ κατά τη διάρκεια ενός ταξιδιού του στο Άμστερνταμ.

Ο πίνακας ήταν στην κατοχή του αδελφού του Βαν Γκογκ, Τεό βαν Γκογκ τη στιγμή του θανάτου του το 1891. Τον κληρονόμησε η χήρα του Τζοάνα βαν Γκογκ-Μπόνγκερ μέχρι τον θάνατό της το 1925 και στη συνέχεια  πέρασε στα χέρια του γιου τους, Βίνσεντ Ουίλεμ βαν Γκογκ μέχρι το 1962, όταν αποκτήθηκε από το Ίδρυμα Βαν Γκογκ. Βρισκόταν με τη μορφή δανείου στο *Stedelijk Museum* την περίοδο 1962-1973 και βρίσκεται με μορφή μόνιμου δανεισμού στο Μουσείο Βαν Γκογκ στο Άμστερνταμ από το 1973.

## Παραπομπές


## Εξωτερικοί σύνδεσμοι

* ''Κρανίο με αναμμένο τσιγάρο'', 1886 στο Μουσείο Βαν Γκογκ

Κατηγορία:Έργα ζωγραφικής του Βίνσεντ βαν Γκογκ
Σύμβολο επί τοις χιλίοις

Το σύμβολο **‰** χρησιμοποιείται για να εκφράσει ποσοστό επί τοις χιλίοις. Κατ' αναλογία προέκυψε αργότερα το σύμβολο *επί τοις δεκάκις χιλίοις (μυρίοις)* (‱) με τέσσερα μηδενικά, όσα και το 10000, που δηλώνει αναγωγή σε δέκα χιλιάδες. 

Το ποσοστό επί τοις χιλίοις γράφεται όπως το ποσοστό τοις εκατό (%) με την προσθήκη ενός επιπλέον μηδενικού στο δεξιό ο. 

Στα αγγλικά ο όρος είναι εξαιρετικά σπάνιος, σε βαθμό που τα λεξικά δεν συμφωνούν πάνω στην ορθογραφία του και μερικά μεγάλα λεξικά όπως το *Μακμίλαν* δεν έχουν σχετική καταχώρηση. Ο όρος είναι συνηθέστερος σε άλλες ευρωπαϊκές γλώσσες όπου χρησιμοποιείται για να εκφράσει κλάσματα μικρότερα από 1%. Μια κοινή χρήση του ποσοστού επί τοις χιλίοις είναι η περιεκτικότητα σε αλκοόλ στο αίμα.

Το ποσοστό τοις χιλίοις δεν πρέπει να συγχέεται με τα μέρη ανά εκατομμύριο (ppm).

## Παραδείγματα χρήσης
[εναλλ.=A railroad distance and gradient sign in Gdańsk, Poland. The 50‰ grade is equivalent to 5%.|μικρογραφία|Ένα διερχόμενο τραμ και η διπλανή πινακίδα κλίσης στο [Γκντανσκ|Γκντανσκ της Πολωνίας. Το ποσοστό 50‰ ισοδυναμεί με το 5%.]]
Τα παρακάτω παραδείγματα εμφανίζουν διάφορες περιπτώσεις χρήσης του ποσοστού επί τοις χιλίοις:

* Για τα νομικά όρια της περιεκτικότητας σε αλκοόλ στο αίμα για την οδήγηση οχήματος σε ορισμένες χώρες: για παράδειγμα, τα ανώτατα νόμιμα ποσοστά είναι τα 0,5‰ ή 0,8‰.
* Για τη θαλασσινή αλατότητα: για παράδειγμα: "η μέση αλατότητα είναι 35‰".
* Για τις σήραγγες και τις σιδηροδρομικές διαβαθμίσεις σε ορισμένες χώρες της Ευρώπης.
* Για τα ποσοστά γεννήσεων και θανάτων ως μέρος του πληθυσμού της χώρας.
* Ανεπίσημα, για τους μέσους όρους κτυπήματος στο μπέιζμπολ.
* Για τους βαθμούς φορολόγησης των ακινήτων στην Αμερική και τον Καναδά.
* Για την έκφραση αναλογιών σταθερού-ισότοπου-για παράδειγμα: "δ13C = -3,5‰".
* Για τη μέτρηση της λεπτότητας σε πολύτιμα μέταλλα.

## Παραπομπές

χιλι
Φινλανδική Ποδοσφαιρική Ομοσπονδία

Η **Φινλανδική Ποδοσφαιρική Ομοσπονδία** (φινλανδικά: *Suomen Palloliitto*, SPL, σουηδικά: *Finlands Bollförbund*) είναι το όργανο διοίκησης του ποδοσφαίρου στη Φινλανδία. Εδρεύει στο Ελσίνκι και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Φινλανδίας.

## Ιστορία
Ιδρύθηκε το 1907 και το αμέσως επόμενο έτος εντάχθηκε στη Διεθνή Ποδοσφαιρική Ομοσπονδία (FIFA). To 1954, έγινε μέλος της Ένωσης Ευρωπαϊκών Ποδοσφαιρικών Ομοσπονδιών (UEFA).

## Παραπομπές


## Εξωτερικοί σύνδεσμοι
*  
* Η Φινλανδία  στον ιστότοπο της FIFA
* Η Φινλανδία στον ιστότοπο της UEFA

Κατηγορία:Ποδόσφαιρο στη Φινλανδία
Κατηγορία:Ομοσπονδίες μέλη της ΟΥΕΦΑ
Μονή Αγίου Νικολάου Σπάτων Αχαΐας

Η **Μονή Αγίου Νικολάου Σπάτων** είναι μοναστήρι που ιδρύθηκε στα τέλη του 18ου αιώνα, από έναν καλόγερο της Μονής Παμμεγίστων Ταξιαρχών Αιγιαλείας και της οποίας αποτέλεσε μετόχι για αρκετά χρόνια. Γιορτάζει τρεις φορές το χρόνο· την 6η Δεκεμβρίου, ημέρα μνήμης του αγίου, την 10η Μαΐου πιο πανηγυρικά, την ημέρα δηλ. μετακομιδής του ιερού λειψάνου του Αγίου Νικολάου από τα Μύρα Λυκίας της Μικράς Ασίας (σημερινή Τουρκία) προς το Μπάρι της Ιταλίας, καθώς και κατά την εορτή της Πεντηκοστή. Το μοναστήρι αποτελεί σημαντικό ιστορικό και θρησκευτικό μνημείο και παράλληλα τοπόσημο της περιοχής, καθώς και πόλο έλξης πολλών προσκυνητών από την Αχαΐα, την Ηλεία και αλλού.

## Τοποθεσία
Βρίσκεται πολύ κοντά στο ομώνυμο χωριό της Δημοτικής Ενότητας Λαρισσού του Δήμου Δυτικής Αχαΐας, στου οποίου χωριού την Τοπική Κοινότητα ανήκει διοικητικά. Yπάγεται εκκλησιαστικά στη Μητρόπολη Ηλείας και Ωλένης. Η Ιερά Μονή βρίσκεται σε υψόμετρο 430 μέτρων σε μια μαγευτική τοποθεσία, ανάμεσα στις καταπράσινες κορυφές *Αϊ-Λιά*, *Ρουπακιά* και *Γαριζά*, στις χαμηλές πλαγιές της νότιας Μόβρης. 

## Παραδόσεις
Με αφορμή την εύρεση θαυματουργής εικόνας, που η λαϊκή παράδοση την τοποθετεί στα χρόνια της εικονομαχίας, χτίστηκε εκκλησάκι για τους προσκυνητές στις αρχές του 19ου αιώνα και αργότερα, το 1875, άλλο μεγαλύτερο στη θέση του. Σύμφωνα με την παράδοση Αχαιών και Ηλείων, οδοιπόροι κατευθύνονται προς το προσκύνημα του Αγίου την ημέρα της εορτής της παρόδου του λειψάνου. Κατά την παράδοση και διάφορες ιστορικές πηγές το 1087 το ιερό λείψανο είχε μετακομιστεί από τα Μύρα της Λυκίας (σημερινή Τουρκία) στο Μπάρι της Ιταλίας όπου εναποτέθηκαν στις 20 Μαΐου. 

Η νοτιοδυτική Ελλάδα γιορτάζει το πέρασμα του λειψάνου στις 10 Μαΐου.

## Λοιπά στοιχεία
Η Μονή σήμερα έχει μεταβληθεί σε προσκήνυμα-ησυχαστήριο με πολλαπλή φιλανθρωπική δράση, κέντρο λατρείας για Αχαιούς και Ηλείους, ενώ στις εγκαταστάσεις του συγκαταλέγονται ορφανοτροφείο, ξενώνες και αίθουσα φιλοξενίας.

Στην απογραφή 2011 δεν βρέθηκε να έχει μοναχούς ενώ σε αυτήν του 2001 είχε 15.

## Δείτε επίσης
* Άγιος Νικόλαος Σπάτων Αχαΐας (χωριό)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σπάτα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μονής Αγίου Νικολάου Σπάτων Αχαΐας. eetaa.gr. Ανακτήθηκε: 28/10/2017.
* Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Σπάτων Αχαΐας. eetaa.gr. Ανακτήθηκε: 28/10/2017.
* Άγιος Νικόλαος Σπάτα. imilias.gr. Ανακτήθηκε: 03/10/2016.
* Τουριστικός οδηγός Νομού Αχαΐας - Μοναστήρια. nea.gr. Ανακτήθηκε από το αρχειοθετημένο πρωτότυπο: 02/10/2016.

Α
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Φεστιβάλ Ψηφιακού Κινηματογράφου Αθήνας

Το Φεστιβάλ Ψηφιακού Κινηματογράφου Αθήνας, προωθώντας την ιδέα του ψηφιακού κινηματογράφου, περιλαμβάνει ταινίες μυθοπλασίας, τεκμηρίωσης, κινουμένων σχεδίων πειραματικές, βίντεο αρτ, βίντεο ντανς και σπουδαστικές ταινίες που δημιουργήθηκαν με την χρήση των νέων ψηφιακών μέσων Το Φεστιβάλ, προωθώντας την ιδέα του ψηφιακού κινηματογράφου, προσδιόρισε και προώθησε την έννοια του Νέου Κινηματογράφου και αποτελεί το μοναδικό φεστιβάλ στην Ελλάδα και ένα από τα λίγα στην Ευρώπη που αγκάλιασε όλα τα είδη της κινηματογραφικής τέχνης.

Το Διεθνές Φεστιβάλ Ψηφιακού Κινηματογράφου Αθήνας αποτέλεσε, από το ξεκίνημα του, ένα σημείο συνάντησης Τεχνών και Θεατών από όλες τις χώρες. Ταυτόχρονα πέτυχε μια ευθυγράμμιση της σύγχρονης κινηματογραφικής πραγματικότητας στην Ελλάδα με τις μεγάλες εξελίξεις σε διεθνές επίπεδο ως προς τον κινηματογράφο, ο οποίος σταθερά βαδίζει προς την ψηφιακή του εποχή, έτσι το Φεστιβάλ  χαρακτηρίστηκε πρωτοποριακό, καθώς ανέτρεψε το σύνηθες να φτάνουν στη χώρα μας οι διεθνείς εξελίξεις με αρκετά χρόνια καθυστέρηση και γι’ αυτό βρήκε αμέσως μεγάλη και απρόσμενη ανταπόκριση από τη Διεθνή Κινηματογραφική πραγματικότητα.

Ο ψηφιακός κινηματογράφος έχει δημιουργήσει μια χωρίς προηγούμενο τεχνολογική επανάσταση στη βιομηχανία του σινεμά, της τηλεόρασης και του ίντερνετ.  Η εργονομία και η διαθεσιμότητα των ψηφιακών κινηματογραφικών μηχανών και οι ανεξάντλητες δυνατότητες του ψηφιακού μοντάζ, δίνουν στον σύγχρονο κινηματογραφιστή δυνατότητες παραδοσιακά απρόσιτες και δημιουργούν μια ζωντανή κοινότητα από εκατομμύρια ανθρώπους σε όλο τον κόσμο που ενδιαφέρονται για τον κινηματογράφο, ο οποίος συνεχίζει να συγκεντρώνει τα βλέμματα και να επηρεάζει τις άλλες τέχνες, που δανείζονται από αυτόν εργαλεία, τεχνολογία, οπτική και δημιουργούν νέα είδη. Ταυτόχρονα  διεξάγεται  το  Διεθνές οικολογικό και επιστημονικό Πανόραμα το οποίο πανόραμα προσπαθεί να βοηθήσει στην διάδοση της επιστήμης μέσω της δύναμης των νέων οπτικοακουστικών μέσων και ψηφιακών τεχνολογιών που χρησιμοποιούνται σήμερα από τους επιστήμονες ανά τον κόσμο

Το  Διεθνές Φεστιβάλ Ψηφιακού Κινηματογράφου Αθήνας πρόκειται για ένα καλλιτεχνικό γεγονός μεγάλης σημασίας διότι συντονίζεται με το ιστορικής σημασίας πέρασμα του κινηματογράφου στην ψηφιακή του εποχή –πέρασμα που συντελείται τώρα παγκοσμίως – και ως Φεστιβάλ αποτελεί πρωτοποριακή κίνηση για τα ελληνικά δεδομένα που γνωρίζει μεγάλη ανταπόκριση από δημιουργούς όλου του κόσμου. 

Το Φεστιβάλ διεξάγεται με την αιγίδα του Υπουργείου Πολιτισμού και Τουρισμού και έχει την Υποστήριξη του Δήμου Αθηναίων. Το φεστιβάλ διοργανώνεται από τoν Οργανισμό  KOYINTA και την εταιρεία Tickets  Tickets και έχει συνεργαζόμενες εταιρείες και πολιτιστικούς ανταποκριτές σε πολλές πόλεις της Ελλάδας και σε διάφορες χώρες του κόσμου. 

## Εξωτερικοί σύνδεσμοι

* O Iστότοπος του Φεστιβάλ

Κατηγορία:Φεστιβάλ κινηματογράφου στην Ελλάδα
Χανκ Σέρμαν

Ο **Χανκ Σέρμαν** (*πραγ. όνομα "René Krolmark"*, 11 Ιουλίου 1958) είναι Δανός κιθαρίστας της heavy metal μουσικής, γνωστός ως ιδρυτικό μέλος του συγκροτήματος Mercyful Fate.

## Βιογραφία
Ο Σέρμαν ξεκίνησε να παίζει κιθάρα τον Μάρτιο του 1977, όταν αγόρασε μία μαύρη Gibson Les Paul έναντι του ποσού των 100 δολαρίων. Πρώτο του συγκρότημα ήταν οι Brats, ένα πανκ σχήμα από την Κοπενχάγη, με τους οποίους κυκλοφόρησε το άλμπουμ "*1980*" στις 28 Απριλίου του 1980.

left|thumb|180px|''Ο Σέρμαν το 1985''
Σύντομα, άλλαξε ύφος επηρεαζόμενος από συγκροτήματα όπως οι Black Sabbath, UFO και Judas Priest, σχηματίζοντας τους Mercyful Fate μαζί με τους King Diamond, Κάρστεν Βαν Ντερ Βόλσινγκ και Γιαν Λίντμπλαντ. Το νέο συγκρότημα παρουσίασε ένα μείγμα του κλασικού heavy metal με αποκρυφιστικούς στίχους και τα ιδιαίτερα φωνητικά του King Diamond, το οποίο αποτέλεσε μεγάλη επιρροή για την μετέπειτα εικόνα των συγκροτημάτων του black metal.

Μετά το ομώνυμο ΕΡ, το συγκρότημα κυκλοφόρησε δύο μνημειώδη άλμπουμ, τα "*[[Melissa (άλμπουμ)|Melissa]]*" (1983)
και "*[[Don't Break the Oath]]*" (1984). Παρ' όλα αυτά, το 1985 διαλύθηκαν, με τον Σέρμαν να συμμετέχει σε σχήματα όπως οι Fate, Lavina και Zoser Mez, με τους τελευταίους να κυκλοφορούν το άλμπουμ "*Vizier of Wasteland*".

Το 1993, οι Mercyful Fate επανενώθηκαν, κυκλοφορώντας τον δίσκο "*[[In the Shadows]]*", με τον κιθαρίστα να αναλαμβάνει και χρέη παραγωγού. Στον ίδιο ρόλο τον βρήκαν το άλμπουμ "*[[Time (άλμπουμ των Mercyful Fate)|Time]]*" και το ΕΡ "*[[The Bell Witch]]*" την επόμενη χρονιά. Μέχρι το 1999, ακολούθησαν τρεις ακόμη δίσκοι, πριν το συγκρότημα περάσει στον πάγο.

Το 2002, ο Σέρμαν σχημάτισε τους Force of Evil, με τους οποίους κυκλοφόρησε δύο δίσκους, ενώ το 2008 δημιούργησε τους Demonica, κυκλοφορώντας το "*Demonstrous*" δύο χρόνια αργότερα. Έχει συνεργαστεί με ονόματα όπως οι Witchery, Volbeat, Artillery, Critical Solution, Deadlands, Black Succubi, κ.α..

Το 2015, κυκλοφόρησε το ΕΡ "*Satan's Tomb*" με τον Μίκαελ Ντένερ, πρώην κιθαρίστα των Mercyful Fate, υπό την ονομασία Denner / Shermann. Ακολούθησε ο δίσκος "*Masters of Evil*" τον Ιούνιο του 2016 μέσω της Metal Blade Records.

## Δισκογραφία

## Παραπομπές


## Πηγές
* Hank Shermann - Encyclopaedia Metallum: The Metal Archives
* Hank Shermann | Official Website | Bio
* Hank Shermann | Album Discography | AllMusic

## Εξωτερικοί σύνδεσμοι

* Hank Shermann | Official Website | Guitarist and composer
* Hank Shermann (@hankshermann) | Twitter
* Hank Shermann | Facebook

Κατηγορία:κιθαρίστες
Κατηγορία:Ροκ μουσικοί
Ποδοσφαιρική Ομοσπονδία Βόρειας Μακεδονίας

Η **Ποδοσφαιρική Ομοσπονδία Βόρειας Μακεδονίας** () είναι το όργανο διοίκησης του ποδοσφαίρου στη Βόρεια Μακεδονία. Εδρεύει στα Σκόπια και είναι μέλος της UEFA. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βόρειας Μακεδονίας.

## Ιστορία
Η ομοσπονδία διαμορφώθηκε στις 18 Δεκεμβρίου του 1926, με την ιδρυτική γενική συνέλευση που πραγματοποιήθηκε σε εστιατόριο στην πόλη των Σκοπίων. Η ομοσπονδία ανασυστάθηκε μετά το Β΄ Παγκόσμιο Πόλεμο, στις 14 Αυγούστου του 1949 στο Σκόπια (μετά το τέλος της Β΄ Παγκοσμίου Πολέμου, το πρώτο τμήμα ποδοσφαίρου ιδρύθηκε ως μέρος του αθλητικού συνδέσμου της πόλης των Σκοπίων, από την οποία διαχωρίστηκε στις 16 Αυγούστου του 1948). Από το 1949 έως το 2002, ονομαζόταν «Ποδοσφαιρική Ένωση ΣΔΜ» (Фудбалски Сојуз на Македонија, ФСМ). Πρώτος πρόεδρος της νεοσύστατης ομοσπονδίας διετέλεσε ο Λιούμπισαβ Ιβάνοφ - Τζίνγκο.

## Λογότυπο
Το λογότυπο της ομοσπονδίας έχει εξελιχθεί με το πέρασμα του χρόνου. Στις 22 Μαρτίου του 2014 παρουσιάστηκε ένα νέο λογότυπο.


 Fed macedoine.svg|Έως το 2014
 Фудбалска Федерација на Македонија (logo).svg|2014–σήμερα


## Παραπομπές


## Εξωτερικοί σύνδεσμοι
* 
* Η Βόρεια Μακεδονία  στον ιστότοπο της FIFA
* Η Βόρεια Μακεδονία στον ιστότοπο της UEFA

Κατηγορία:Ποδόσφαιρο στη Βόρεια Μακεδονία
Βορεια Μακεδονια
Λούκας ντε Χέιρε

Ο **Λούκας ντε Χέιρε** (φλαμανδικά: **Lucas de Heere** (1534 &ndash; 29 Αυγούστου 1584) ήταν Φλαμανδός ζωγράφος προσωπογραφιών, ποιητής και συγγραφέας.

Ο ντε Χέιρε γεννήθηκε στη Γάνδη και ήταν προτεστάντης. Αναγκάστηκε να διαφύγει από την πόλη, όταν εκδηλώθηκε η ολλανδική στάση κατά του Φιλίππου Β΄ της Ισπανίας, ο οποίος προσπάθησε να καταστείλει τον προτεσταντισμό. Ο ντε Χέιρε κατέφυγε στην Αγγλία, όπου έγινε "πρεσβύτερος" στην *Nederlandse Kerk Londen* (ολλανδική εκκλησία των αδελφών του Ώστιν (Austin Friars) στο Λονδίνο). Ύστερα από την ειρήνη της Γάνδης το 1576, μπόρεσε να επιστρέψει στη γενέτειρά του, αν και μόνον για μικρό διαστημα: Αναγκάστηκε να ξαναφύγει το 1584, όταν η Γάνδη παραδόθηκε στις δυνάμεις των Ισπανών Αψβούργων.

Κατά τη σταδιοδρομία του υπήρξε πολύ δημοφιλής και έγινε εξαιρετικά πλούσιος. Το πορτρέτο της Κάθριν του Μπεραίν (Katheryn of Berain, ουαλ. *Catrin o Ferain* ή *Mam Cymru* (=μητέρα της Ουαλίας)) σήμερα βρίσκεται στο Εθνικό Μουσείο του Κάρντιφ. Ζωγράφισε, επίσης, την κεφαλή του Φιλίππου Β΄ το 1553, όπως τεκμηριώνεται από επιστολή του Καρδιναλίου Γκρανβέλ. Κατά πάσα πιθανότητα είναι το πορτρέτο που σήμερα αποτελεί τμήμα της συλλογής του Μουσείου Πράδο στη Μαδρίτη.

Στην Αγγλία εκπαίδευσε άλλους νεαρούς Ολλανδούς, όπως οι Τζων ντε Κριτζ και, πιθανόν, ο Μάρκους Χέιρερτς ο νεότερος. Πιθανότατα, επίσης, εκπαίδευσε τον Άγγλο Ρόμπερτ Πικ τον πρεσβύτερο (Robert Peake the Elder).

## Δείτε επίσης
* Κατάλογος Φλαμανδών ζωγράφων

## Παραπομπές


## Περαιτέρω ανάγνωση
*

## Εξωτερικοί σύνδεσμοι
* 
* CC-licensed High-Resolution scans at Ghent University Library
* Paintings of Lucas de Heere on the BBC Internet site

Κατηγορία:Φλαμανδοί ζωγράφοι
Πρόβλημα απαρίθμησης

Στη θεωρία υπολογιστικής πολυπλοκότητας και τη θεωρία υπολογισιμότητας, ένα **πρόβλημα απαρίθμησης** είναι ένα είδος υπολογιστικού προβλήματος. Έστω ότι το *R* είναι ένα πρόβλημα αναζήτησης. Τότε το
:c_R(x)=\vert\{y\mid R(x,y)\}\vert \,
είναι η αντίστοιχη συνάρτηση απαρίθμησης και το
:\#R=\{(x,y)\mid y\leq c_R(x)\}
υποδηλώνει το αντίστοιχο πρόβλημα απαρίθμησης.

Να σημειωθεί ότι το *c<sub>R</sub>* είναι ένα πρόβλημα αναζήτησης, ενώ το #*R* είναι ένα πρόβλημα απόφασης. Παρ' όλα αυτά, το *c<sub>R</sub>* μπορεί να αναχθεί κατά Cook στο #*R* με τη χρήση δυαδικής αναζήτησης (ο λόγος που το #*R* ορίζεται με αυτό τον τρόπο, αντί να αποτελεί απλώς το γράφο του *c<sub>R</sub>*, είναι για να επιτραπεί αυτή ακριβώς η δυαδική αναζήτηση).

## Μετρώντας την τάξη πολυπλοκότητας

Αν το *NC* είναι μια τάξη πολυπλοκότητας που συνδέεται με μη-ντετερμινιστικές μηχανές, τότε το *#C* = {*#R* | *R* &#x2208; *NC*} είναι το σύνολο των προβλημάτων απαρίθμησης που σχετίζονται με κάθε πρόβλημα αναζήτησης στο *NC*. Ειδικότερα, η #P είναι η τάξη των προβλημάτων απαρίθμησης που σχετίζονται με NP προβλήματα αναζήτησης.

Κατηγορία:Θεωρητική πληροφορική
Κατηγορία:Μαθηματικά προβλήματα
Κρινοειδή

Τα **Κρινοειδή** (Crinoidea) είναι ομοταξία εχινόδερμων. Τα κρινοειδή τα οποία στην ενήλικη ζωή τους ζουν προσκολλημένα στον πυθμένα μέσω μίσχου είναι γνωστά ως **θαλάσσιοι κρίνοι**. Έχουν εντοπιστεί μέχρι σε βάθος 9.000 μέτρων. Τα κρινοειδή χαρακτηρίζονται από ένα στόμα στην πάνω επιφάνεια το οποίο περιβάλλεται από βράγχιονες που χρησιμοποιούνται για τη σίτιση. Το στομάχι του έχει σχήμα U και ο πρωκτός τους βρίσκεται δίπλα στο στόμα. Αν και διαθέτουν την χαρακτηριστική πεντακτινική συμμετρία των εχινόδερμων, τα περισσότερα κρινοειδή διαθέτουν περισσότερους βραγχίονες. Ο μίσχος μπορεί να αποκολληθεί και το ζώο να κολυμπά ελεύθερο. Σήμερα υπάρχουν περίπου 600 είδη κρινοειδών, αλλά ήταν πολύ πιο άφθονα και ποικίλα στο παρελθόν. 

## Παραπομπές


κατηγορία:Εχινόδερμα
Πρόβλημα υπόσχεσης

Στη θεωρία υπολογιστικής πολυπλοκότητας, ένα **πρόβλημα υπόσχεσης** είναι μια γενίκευση κάποιου προβλήματος απόφασης, για το οποίο μάς δίνεται η διαβεβαίωση ότι δέχεται εισόδους από ένα συγκεκριμένο υποσύνολο όλων των πιθανών εισόδων. Σε αντίθεση με τα προβλήματα απόφασης, τα *ναι* στιγμιότυπα (οι είσοδοι για τις οποίες ο αλγόριθμος πρέπει υποχρεωτικά να επιστρέψει *ναι*) και τα *όχι* στιγμιότυπα δεν εξαντλούν το σύνολο όλων των πιθανών εισόδων. Διαισθητικά, ο αλγόριθμος έχει λάβει τη *διαβεβαίωση* (*υπόσχεση*) ότι η είσοδος θα ανήκει σε κάποιο σύνολο *ναι* στιγμιοτύπων ή *όχι* στιγμιοτύπων. Μπορεί όμως να υπάρχουν και είσοδοι που δεν είναι ούτε *ναι* ούτε *όχι*. Εάν δοθεί στον αλγόριθμο μια τέτοια είσοδος για την επίλυση κάποιου προβλήματος υπόσχεσης, τότε αυτός μπορεί να επιστρέψει οτιδήποτε, ή ακόμα και να τερματίσει.

## Τυπικός ορισμός
Ένα πρόβλημα απόφασης μπορεί να συνδέεται με μια γλώσσα L \subseteq \{0,1\}^*, όπου το πρόβλημα είναι η αποδοχή όλων των εισόδων που ανήκουν στην L και η απόρριψη όσων δεν ανήκουν στην L. Για ένα πρόβλημα υπόσχεσης υπάρχουν δύο γλώσσες, η L_{\text{YES}} και η L_{\text{NO}}, οι οποίες και πρέπει να είναι ξένες μεταξύ τους, δηλαδή πρέπει L_{\text{YES}} \cap L_{\text{NO}} = \varnothing, έτσι ώστε όλες οι είσοδοι που ανήκουν στην L_{\text{YES}} να γίνονται αποδεκτές και όλες οι είσοδοι που ανήκουν στην L_{\text{NO}} να απορρίπτονται. Το σύνολο L_{\text{YES}} \cup L_{\text{NO}}καλείται *υπόσχεση*. Αν η είσοδος δεν ανήκει στην υπόσχεση, τότε δεν υπάρχουν απαιτήσεις για την έξοδο. Αν η υπόσχεση ισούται με \{0,1\}^*, τότε αυτό είναι επίσης ένα πρόβλημα απόφασης και η υπόσχεση λέγεται ότι είναι ασήμαντη.

## Παραδείγματα
Πολλά φυσικά προβλήματα είναι στην πραγματικότητα προβλήματα υπόσχεσης. Για παράδειγμα, θεωρήστε το ακόλουθο πρόβλημα: «Δεδομένου ενός κατευθυνόμενου ακυκλικού γράφου, να αποφανθείτε αν ο γράφος αυτός διαθέτει μονοπάτι μήκους 10». Τα *ναι* στιγμιότυπα είναι κατευθυνόμενοι ακυκλικοί γράφοι με μονοπάτι μήκους 10, ενώ τα *όχι* στιγμιότυπα είναι κατευθυνόμενοι ακυκλικοί γράφοι που δε διαθέτουν κανένα μονοπάτι μήκους 10. Η υπόσχεση είναι το σύνολο των κατευθυνόμενων ακυκλικών γράφων. Σε αυτό το παράδειγμα η υπόσχεση μπορεί εύκολα να ελεγχθεί. Πιο συγκεκριμένα, είναι ιδιαίτερα εύκολο να ελέγξουμε αν κάποιος δοσμένος γράφος είναι κυκλικός. Παρ' όλα αυτά, θα μπορούσε να είναι αρκετά δύσκολο να ελέγξουμε την υποσχόμενη ιδιότητα. Για παράδειγμα, θεωρήστε το πρόβλημα: «Δεδομένου ενός Χαμιλτονιανός γράφος, να αποφανθείτε αν ο γράφος αυτός περιέχει κύκλο μήκους 4». Τώρα ο έλεγχος της υπόσχεσης αποτελεί ένα NP-hard πρόβλημα, αλλά το πρόβλημα υπόσχεσης είναι αρκετά εύκολο να επιλυθεί αφού ο έλεγχος ύπαρξης κύκλων μεγέθους 4 μπορεί να γίνει σε πολυωνυμικό χρόνο.

## Δείτε επίσης
* Υπολογιστικό πρόβλημα
* Πρόβλημα απόφασης
* Πρόβλημα βελτιστοποίησης
* Πρόβλημα αναζήτησης
* Πρόβλημα απαρίθμησης
* Πρόβλημα συνάρτησης

## Αναφορές


### Μελέτες
* 
* 
* 

Κατηγορία:Θεωρία υπολογισμού
Κατηγορία:Μαθηματικά προβλήματα
Το κοινόβιο

**Το κοινόβιο** είναι δανέζικη ταινία του 2016 σε σκηνοθεσία του Τόμας Βίντερμπεργκ και σε σενάριο του σκηνοθέτη και του Τομπίας Λίντχολμ.

## Πλοκή
Δανία, δεκαετία του '70. Ο καθηγητής αρχιτεκτονικής Έρικ και η δημοσιογράφος Άννα είναι ζευγάρι και έχουν μία δεκατετράχρονη κόρη, τη Φρέια. Μετά τον θάνατο του πατέρα του, ο Έρικ κληρονομεί το πατρικό του, το οποίο είναι ένα πολύ μεγάλο σπίτι με τεράστια έξοδα. Έτσι, οι τρεις τους αποφασίζουν να το κρατήσουν και να συγκατοικήσουν με άλλους ανθρώπους για να τα βγάλουν πέρα.

Αρχικά έρχεται ο προσφάτως χωρισμένος Όλε. Μετά έρχεται ένα ζευγάρι, ο Στίβεν και η Ντίτε, με τον εξάχρονο γιο τους Βιλάντς, που λέει συνεχώς ότι θα πεθάνει μέχρι τα εννιά του. Ακολουθούν ο μετανάστης Αλόν και η χίπισσα Μόνα. Η ιδιοκτησία μοιράζεται διά του εφτά και συμφωνούν να μοιράζονται τα έξοδα και να αποφασίζουν  για το σπίτι μέσω ψηφοφορίας.

Παράλληλα, ο Έρικ γνωρίζει μία τριτοετή φοιτήτριά του, την Έμμα, με την οποία συνάπτει σχέση. Η Φρέια τους καταλαβαίνει και στη συνέχεια ο Έρικ το ανακοινώνει στην Άννα η οποία είναι ψύχραιμη. ο Βιάντς χάνει τις αισθήσεις του και πηγαίνει στο νοσοκομείο και η Φρέια ξεκινά να έχει σχέση με έναν νεαρό, τον Πέτερ.

Ο Έρικ προτείνει να μείνει και η Έμμα στο κοινόβιο. Η Άννα ψηφίζει υπέρ, όμως η πλειοψηφία των υπολοίπων κατά και δεν περνά η πρόταση. Τότε ο Έρικ εξοργίζεται και τους λέει πως αυτό είναι το σπίτι που μεγάλωσε και δεν μπορούν οι άλλοι να επεμβαίνουν στη ζωή του.

Μία μέρα στη δουλειά, η Άννα καταρρέει και απολύεται. Δείχνει ότι δεν μπορεί να διαχειριστεί τη νέα ζωή του Έρικ και τη συγκατοίκηση με την Έμμα. Η Φρέια φέρνει στο κοινόβιο τον Πέτερ, ο Βιλάντς χάνει ξανά τις αισθήσεις του και πεθαίνει.

Σε μια σύναξη στο κοινόβιο, δηλώνουν όλοι πως θέλουν να μείνουν στο σπίτι. Η Φρέια, όμως, λέει στη μητέρα της να φύγει, γιατί δεν την έχει δει ξανά πιο δυστυχισμένη. Έτσι φεύγει η Άννα από το σπίτι και η Φρέια λέει στον Έρικ ότι θα πάει να μείνει με τον Πέτερ. Ο Έρικ μένει με την Έμμα και τους υπόλοιπους και ξεσπά σε κλάματα.
## Διανομή
*Ούλριχ Τόμσεν ως Έρικ
*Τρίνε Ντίρχολμ ως Άννα
*Χελένε Ράινγκααρντ Νόιμαν ως Έμμα
*Μάρτα Σοφί Βάλστρομ Χάνσεν ως Φρέια
*Φάρες Φάρες ως Αλόν

Κατηγορία:Ταινίες σε σκηνοθεσία Τόμας Βίντερμπεργκ
Κατηγορία:Ταινίες σε σενάριο Τομπίας Λίντχολμ
Κατηγορία:Ταινίες του 2016
Κατηγορία:Δανικές ταινίες
Κατηγορία:Δανικές δραματικές ταινίες
Κατηγορία:Δανόφωνες ταινίες
Σίντνεϊ Χάουαρντ

Ο **Σίντνεϊ Κόε Χάουαρντ** (αγγλικά: *Sidney Coe Howard*, 26 Ιουνίου 1891 - 23 Αυγούστου 1939) ήταν Αμερικανός δραματουργός και σεναριογράφος. Το 1925, τιμήθηκε με το βραβείο Πούλιτζερ, για το *They Knew What They Wanted*, ενώ το 1939, κέρδισε, μετά θάνατον, και το Όσκαρ Καλύτερου Διασκευασμένου Σεναρίου, για τη δουλειά του στο ιστορικό πλέον φιλμ, *[[Όσα παίρνει ο άνεμος (ταινία)|Όσα παίρνει ο άνεμος]]* (1939) και έγινε ο πρώτος υποψήφιος, που το κερδίζει μετά θάνατον. Το 1981, εντάχθηκε και στο American Theatre Hall of Fame.

## Παραπομπές


## Πηγές
*Atkinson, Brooks. *Broadway.*  New York: Atheneum, 1970.
*Berg, A. Scott. *Goldwyn: A Biography.*  New York: Riverhead, 1998.
*Gewirtz, Arthur. *Sidney Howard and Clare Eames: American Theater's Perfect Couple of the 1920s.* Jefferson, MO: McFarland Publishers, 2004. ISBN 0-7864-1751-X

## Εξωτερικοί σύνδεσμοι
* Guide to the Sidney Coe Howard Papers at The Bancroft Library
* 
* 
* 

Κατηγορία:Αμερικανοί θεατρικοί συγγραφείς
Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Ιερεμίας Καββαδίας

Ο **Ιερεμίας Καββαδίας** (Λευκάδα, 1693 ή 1703 - Κέρκυρα, 1781) ήταν Έλληνας ιερέας και λόγιος του 18ου αιώνα. 

## Βιογραφία
Γεννήθηκε στη Λευκάδα το 1693 ή το 1703 και ήταν γιος ιερέα. Σύμφωνα με μια άποψη το κοσμικό του όνομα ήταν Ιωάννης Βαπτιστής και φέρεται να σπούδασε στην Πάδοβα. Κατά τη δεκαετία του 1720 εγκαταστάθηκε στην Κέρκυρα όπου έζησε το υπόλοιπο της ζωής του διδάσκοντας επί σειρά ετών φιλοσοφία και ελληνική φιλολογία πρώτα ως οικοδιδάσκαλος και αργότερα ως καθηγητής στο δημόσιο *Κοινό Φροντιστήριο* της Κέρκυρας. Ανάμεσα στους μαθητές του συμπεριλαμβάνονταν οι Ευγένιος Βούλγαρης και Νικηφόρος Θεοτόκης. Μάλιστα με τον δεύτερο συνεργάστηκε αργότερα (1758 - 1766) στη λειτουργία του *Κοινού Φροντιστηρίου*. Το ίδιο έτος (1766) εξέδωσε στη Λειψία ανθολογία ποιημάτων των μαθητών του υπό τον τίτλο *Άνθη Νεοθαλή*.

Παράλληλα ως ιερέας, ο Καββαδίας υπήρξε από το 1741 μέχρι το θάνατό του εφημέριος του ναού της Υπεραγίας Θεοτόκου των Στερεωτών. Απεβίωσε την 16η Νοεμβρίου του 1781 και θάφτηκε στο ναό της Παναγίας Κρεμαστής.

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες συγγραφείς
Κατηγορία:Έλληνες κληρικοί
Ρικβίρ

Το **Ρικβίρ** (Γαλλικά *Riquewihr*, Γερμανικά *Reichenweier*) είναι ένα χωριό στην κοιλάδα του Άνω Ρήνου στην Αλσατία (βόρειο-ανατολική  Γαλλία). Είναι γνωστό ως *το χωριό των αμπελουργών*, καθώς οι περισσότεροι κάτοικοι ασχολούνται με την καλλιέργεια σταφυλιών κυρίως της ποικιλίας *Riesling* και την παραγωγή κρασιού.

## Γεωγραφία
Το Ρικβίρ  απέχει 11 χιλιόμετρα από το Κολμάρ (Colmar) και περιλαμβάνεται στον Αλσατικό δρόμο του κρασιού.

## Αξιοθέατα
Το Ρικβίρ διατηρεί το μεσαιωνικό χαρακτήρα τόσο στην οικιστική αρχιτεκτονική που αναφέρεται στον 16ο αιώνα, όσο και στη διατήρηση στοιχείων του μεσαιωνικού τείχους. Ο πύργος Ντολντέρ (Dolder), που σχηματίζει τη δυτική πύλη, χρονολογείται από τον 13ο αιώνα. Παλαιότερα όλα τα σπίτια είχαν κελάρι στο ισόγειο και τα δωμάτια στον όροφο, ενώ σήμερα, με την ανάπτυξη του τουρισμού, πολλά σπίτια μετέτρεψαν τα κελάρια σε μαγαζιά. Κύριο χαρακτηριστικό είναι τα πολλά λουλούδια που στολίζουν τα περισσότερα παράθυρα. Θεωρείται ως ένα από τα ωραιότερα χωριά της Γαλλίας, καθώς περιλαμβάνεται και στο σχετικό κατάλογο (Les Plus Beaux Villages de France).

## Φωτογραφίες

File:Riquewihr Dolder 01.JPG|Η οδός του Στρατηγού Ντε Γκωλ με τον πύργο Dolder στο τέρμα του δρόμου.
File:Ρικβίρ. Το δυτικό εξωτερικό τείχος της πόλης.JPG|Ρικβίρ. Το δυτικό εξωτερικό τείχος της πόλης
File:Η κεντρική οδός και στο τέλος του δρόμου το Δημαρχείο.jpg|Η κεντρική οδός και στο τέλος του δρόμου το Δημαρχείο.
File:Χαρακτηριστικά Αλσατικά σπίτια χτισμένα με μπαγδατί.jpg|Χαρακτηριστικά Αλσατικά σπίτια χτισμένα με μπαγδατί.


## Παραπομπές


Κατηγορία:Χωριά της Γαλλίας
Κοιλάδα του Σίνκα

δεξιά|μικρογραφία|360x360εσ|Οι περιοχές με την ένδειξη Vinos de la Tierra στην Ισπανία
δεξιά|μικρογραφία|200x200εσ|Ετικέτα σε μπουκάλι κρασί από την περιοχή της κοιλάδας του Σίνκα ''με την ένδειξη Vino de la Tierra''
Η** Κοιλάδα του Σίνκα **(*Valle del Cinca*) είναι γεωγραφική περιοχή στην Ισπανία και προστατευόμενη ονομασία προέλευσης για κρασιά με την ένδειξη Vino de la Tierra τα οποία προέρχονται από την οινοπαραγωγική περιοχή της κοιλάδας του ποταμού Σίνκα, στην επαρχία της Ουέσκας, στην αυτόνομη περιοχή της Αραγωνίας. Η ένδειξη *Vino de la Tierra* είναι ένα επίπεδο κάτω από την κυρίαρχη ένδειξη *Denominación de Origen* στην κατάταξη ποιότητας για το ισπανικό κρασί.

Η περιοχή που καλύπτεται από την εν λόγω γεωγραφική ένδειξη ονομασίας προέλευσης αποτελείται από περίπου 15 δήμους στην επαρχία της Ουέσκας.

Η περιοχή απέκτησε τον τίτλο του *Vino de la Tierra* το 2005.

## Ποικιλίες σταφυλιών
* Λευκό: Macabeo, Garnacha blanca, Σαρντονέ, Moscatel de Alejandría, Σοβινιόν μπλαν, Chenin, Gewürtztraminer, Malvasía και ρίσλινγκ
* Κόκκινο: Mazuela, Καμπερνέ Σοβινιόν, Μερλό, Tempranillo, Garnacha Graciano, Σιρά, Cabernet franc, Moristel, Parraleta και Πινό Νουάρ

## Παραπομπές

Κατηγορία:Ισπανικό κρασί
Κατηγορία:Ισπανικά προϊόντα
Κατηγορία:Γεωγραφία της Ισπανίας
Κατηγορία:Πολιτισμός στην Ισπανία
Κατηγορία:Τουρισμός στην Ισπανία
Κατηγορία:Αραγωνία
Πανεπιστήμιο της Βαρκελώνης

Το **Πανεπιστήμιο της Βαρκελώνης** (Universitat de Barcelona, UB) είναι το αρχαιότερο πανεπιστήμιο της Καταλονίας και ένα από τα σημαντικότερα και μεγαλύτερα της Ισπανίας. Εδρεύει στο ιστορικό κτήριο του Πανεπιστημίου στο κέντρο της Βαρκελώνης και διαθέτει έξι διαφορετικά campus που εκτείνονται σε όλη την πόλη, το Οσπιταλέτ ντε Λιοβρεγάτ και την Σαντα Κολόμα δε Γραμενέτ. Το ακαδημαϊκό έτος 2014-15 στα 67 πτυχιακά, 141 μεταπτυχιακά και 48 διδακτορικά προγράμματα των 106 τμημάτων του σπούδασαν 44.420 φοιτητές. Συμμετέχει σε πανεπιστημιακά δίκτυα όπως το Grup Coimbra, την Λίγκα Ευρωπαϊκών Πανεπιστημίων Έρευνας και το δίκτυο Vives των καταλανόφωνων πανεπιστημίων ενώ συνεργάζεται στο πρότζεκτ Europeana.

## Σύντομη ιστορία
μικρογραφία|Ο προθάλαμος του Πανεπιστημίου της Βαρκελώνης σχεδιασμένος σε Νέο Ρομανικό αρχιτεκτονικό ρυθμό από τον αρχιτέκτονα Έλιες Ρότζεντ.
Ιστορικά είναι απόγονος του *Studium Generale* της Βαρκελώνης, που ιδρύθηκε το 1450 από τον Αλφόνσο Ε΄ της Αραγώνας. Η νίκη του Φίλιππου Ε΄ στον Πόλεμο της Ισπανικής Διαδοχής το 1714 επέφερε την απορρόφηση όλων των καταλανικών πανεπιστημίων από αυτό της Σερβέρα λόγω της υποστήριξης των κατοίκων της στον Φίλιππο, με την επαναφορά του πανεπιστημίου στη Βαρκελώνη να λαμβάνει χώρα το 1842. Το 1874 κατασκευάστηκε η ιστορική του έδρα στο βαρκελωνικό Εισάμπλε. Κατά τη διάρκεια της Δεύτερης Ισπανικής Δημοκρατίας, το Πανεπιστήμιο της Βαρκελώνης μετονομάστηκε προσωρινά Αυτόνομο Πανεπιστήμιο της Βαρκελώνης λόγω του καθεστώτος αυτονομίας που του αποδόθηκε στα πλαίσια του νέου πολιτεύματος, που ακυρώθηκε από τον δικτάτορα Φράνκο μετά τη νίκη του στον Ισπανικό Εμφύλιο το 1939. Την δεκαετία του 1950 επεκτάθηκε με την κατασκευή πανεπιστημιούπολης στο Πεδράλβες και το Μπελβίτζε. Το Πανεπιστήμιο της Βαρκελώνης αποτέλεσε τον μοναδικό ανώτατο εκπαιδευτικό θεσμό της Καταλονίας και των Βαλεαρίδων Νήσων μέχρι το 1968 όταν ιδρύθηκε το Αυτόνομο Πανεπιστήμιο της Βαρκελώνης. 

Στο Πανεπιστήμιο της Βαρκελώνης δίδαξαν σημαντικές προσωπικότητες της καταλανικής πολιτισμικής και πολιτικής ελίτ. Οι φιλόλογοι Μανουέλ Μιλά ι Φοντανάλς και Μαρτί ντε Ρικέ, οι ιστορικοί Αντόνι Ρουβιό ι Λιουκ, Ζάουμε Σοβρεκές και Φεράν Σολντεβίλα, ο αρχιτέκτονας Ζοζέπ Πουτς ι Καδαφάλκ, ο ποιητής Κάρλες Ρίβα, οι ιατροί Σαντιάγο Ραμόν ι Καχάλ (βραβείο Νόμπελ 1906) και Γκρεγόριο Μαρανιόν, ο φιλόσοφος Σαβιέ Ρουβέρ ντε Μπεντός, η συγγραφέας Κάρμε Ριέρα και πολιτικοί όπως ο Σαβιέ Τρίας. Αντίστοιχα, φοίτησαν οι ποιητές Ζοάν Μαραγάλ και Χάιμε Χιλ ντε Μπιέδμα, οι συγγραφείς Ζουζέπ Πλα και Εουζένι δ' Ορς, ο εκδότης Κάρλος Μπαράλ, ο γλωσσολόγος Ζοάν Κορομίνες, οι πολιτικοί Φρανσέσκ Καμπό, Λιουίς Κονπάνς και Ζόρδι Πουζόλ και οι τέως δήμαρχοι της Βαρκελώνης Ζοάν Κλος και Ναρσίς Σέρα.

## Παραπομπές


Κατηγορία:Πανεπιστήμια στη Βαρκελώνη
Έσερα

Ο **Έσερα** (*Ésera*) είναι ένα ποτάμι στην άνω Αραγωνία, στην Ισπανία και παραπόταμος του ποταμού Σίνκα, που αποτελεί μέρος των καταβολών του ποταμού του Έβρου.

Το όνομά του φαίνεται πως είναι κελτικής καταγωγής, παρόμοιας με εκείνης των ποταμών 'Ιζαρ (Γερμανία - Αυστρία), Jizera (Δημοκρατία της Τσεχίας), Ιζέρ (Γαλλία), Isel (Αυστρία), IJssel (Ολλανδία) και Ιζάρκο (Ιταλία).

Πηγάζει στη βόρεια πλαγιά της οροσειράς της Μαλαδέτα, σε υψόμετρο 2.500 μέτρων. Στην κοιλάδα του ποταμού βρίσκονται γνωστοί δήμοι στην επαρχία της Ουέσκας, όπως το Μπενάσκε και το Κάμπο. Πρόκειται για ένα χαρακτηριστικό ποτάμι των Πυρηναίων, που τροφοδοτείται από το λιώσιμο του παγετώνα του Ανέτο και από τις υψηλές βροχοπτώσεις στην κορυφή του, όπου τα νερά του συγκεντρώνονται για την παραγωγή υδροηλεκτρικής ενέργειας στην δεξαμενή Paso Nuevo, μεταξύ του Μπενάσκε και του Plan del Hospital, και στη δεξαμενή του Linsoles κοντά στο Ερίστε (*Eriste*).

Στο Γκράους λαμβάνει μια σημαντική ενίσχυση από νερό από την συμβολή του με τον ποταμό Ισάβενα. Τα νερά του ποταμού συγκεντρώνονται στο φράγμα του Barasona, από το οποίο γεννιέται το κανάλι ύδρευσης της Αραγωνίας και της Καταλονίας.

## Εξωτερικοί σύνδεσμοι
* 

Κατηγορία:Ποταμοί της Ισπανίας
Κατηγορία:Αραγωνία
Ισάβενα

μικρογραφία|389x389εσ|Η λεκάνη απορροής του Ισάβενα και τα κέντρα και οι δήμοι που καλύπτει.
Ο **Ισάβενα** (*Isábena*) είναι ένα ποτάμι της Ισπανίας και κύριος παραπόταμος του Έσερα (ο οποίος με τη σειρά του αποτελεί παραπόταμο του Σίνκα και του Έβρου).

## Περιγραφή
Πηγάζει στα 2400 μέτρα πάνω από το επίπεδο της θάλασσας, στη λεκάνη που είναι γνωστή ως Σεβογές (*Sebollés*), ανάμεσα στις κορυφές Γαγινέρο (*Gallinero*) και Θιβογές (*Cibollés*), στα Πυρηναία όρη της Αραγωνίας. Διέρχεται μέσα από την περιοχή Ριβαγόρθα της Αραγωνίας. Η διάβρωση των υλικών άνθρακα της κρητιδικής εποχής εξ' αιτίας της ροής του,  έχει σκάψει βαθιές χαράδρες και έχει σχηματίσει φαράγγια. Το μεγαλύτερο από αυτά είναι το φαράγγι Obarra. Ο ορεινός όγκος του Τουρμπόν (Turbón) δέχεται τα νερά από το Garganta de Espés, λίγο πριν από το παραπάνω φαράγγι και το ρέμα Villacarlí, κοντά στην περιοχή Biascas της Obarra. Εξ αριστερών λαμβάνει ενίσχυση υδάτων από το ρέμα Κοδονιέρας (*Codoñeras*), στην περιοχή Serradúy del Pou. Από την περιοχή αυτή, διευρύνεται η κοιλάδα του σχηματίζοντας τις λεκάνες νερών της περιοχής της Ρόδας. Τέλος, ενώνεται με τον ποταμό Έσερα δίπλα στο Γκράους, μετά από ένα ταξίδι ροής περίπου 69 χιλιομέτρων. Η κατάσταση της ροής του χαρακτηρίζεται από τα άφθονα χιόνια που λιώνουν μέσα στο οικοσύστημα των Πυρηναίων, που ακολουθείται από μια ισχυρή περίοδο ξηρασίας, που δημιουργεί μια έντονη διακύμανση από έτος σε έτος. Γλωσσικά αυτή την κοιλάδα οριοθετεί την δυτική περιοχή της Ριβαγόρθα από την Ανατολική.

## Εξωτερικοί σύνδεσμοι
* 
* Ποταμός Ισάβενα  στην Μεγάλη Εγκυκλοπαίδεια της Αραγωνίας

Κατηγορία:Ποταμοί της Ισπανίας
Κατηγορία:Αραγωνία